recursal/SuperWikiNEXT-32B huggingface dataset:
**இலக்ஷ்மணா** (*Lakṣmaṇa*, ஆட்சி சுமார் 950–982 பொ.ச.) நாதுல்ல சகமான வம்சத்தை நிறுவிய ஒரு இந்திய மன்னராவார். சாகம்பரியின் சகமான மன்னர் முதலாம் வாக்பதிராஜாவின் மகனான இவர் நாதுல்லாவைச் சுற்றி (இன்றைய இராஜஸ்தானில் உள்ள நாடோல்) ஒரு சமஸ்தானத்தை உருவாக்கினார்.

வரலாறு
------

இடைக்கால வடமொழி இலக்கியங்களில், இவர் ராவ் லகா அல்லது லக்னா என்றும் அழைக்கப்படுகிறார். இவர் சாகம்பரி மன்னர் முதலாம் வாக்பதிராஜாவுக்குப் பிறந்தார். தனது மூத்த சகோதரர் சிம்மராஜாவிற்கு பிறகு ஆட்சிக்கு வந்தார். 

இலட்சுமணன் வாக்பதிராஜாவின் மகன் என்பது நாதுல்ல சகமான பதிவுகளின் மூலம் மட்டுமே தெரிகிறது. இவரது தாய் வம்சத்தின் கல்வெட்டுகள் இவரைப் பற்றி குறிப்பிடவில்லை. பொ.ச.973 தேதியிட்ட ஹர்ஷநாத் கோயில் கல்வெட்டு இவரது சகோதரர்கள் மற்றும் நான்கு மருமகன்களின் பெயரைக் குறிப்பிடுகிறது, ஆனால் இவரைக் குறிப்பிடவில்லை.  இவர் சிம்மாசனத்திற்கு போட்டியாக இருந்ததாலோ அல்லது வேறு சில காரணங்களுக்காக சிம்மராஜாவுடன் இவருக்கு நல்லுறவு இல்லாததாலோ இருக்கலாம். 

சில பிற்காலக் கணக்குகள் இவரது தந்தை சிம்மராஜா என்று கூறுகின்றன. இவற்றில் 15 ஆம் நூற்றாண்டின் *இலக்ன ரவுல பிரபந்தம்* (புராதன பிரபந்த சங்கிரக தொகுப்பில் உள்ள இவரது புராண வாழ்க்கை வரலாறு) மற்றும் 17 ஆம் நூற்றாண்டின் வரலாற்றாசிரியர் *முஹ்னோத் நைன்சி*யின் *நைன்சி ரி கியாத்* ஆகியவை அடங்கும். இலுண்டிகதேவனின் அச்சலேசுவரர் மகாதேவர் கோயில் கல்வெட்டு இவரது தந்தையை சிந்துராஜா என்று அழைக்கிறது. இருப்பினும், இந்த பதிவுகள் தவறானவை என்று புறக்கணிக்கப்படலாம். ஏனெனில் ஆரம்பகால கல்வெட்டுகள் இவரை வாக்பதிராஜாவின் மகன் என்று தெளிவாக விவரிக்கின்றன.

பின்னணி
-------

காலவரையற்ற பயணத்தில் இவர் வீட்டை விட்டு வெளியேறியதாக *இலக்ன ரவுல பிரபந்தம்* கூறுகிறது. இவருடன் இவரது மனைவி மற்றும் அவரது வேலைக்காரன் மட்டுமே இருந்தனர். பயணத்தின் போது ஓய்வெடுக்க நாதுல்லாவில் உள்ள ஒரு கோவிலில் தங்க முடிவு செய்தார். பயணத்தின் போது இவருக்கு அரச ஆதரவு இல்லாததால், தனது வீட்டை விட்டு வெளியேற வேண்டிய கட்டாயம் ஏற்பட்டது என்று புராணக்கதை கூறுகிறது. 

சகமான பதிவுகளின்படி, இலட்சுமணன் பதானிலிருந்து வரிகளை வசூலித்து, சித்தோர்கருக்கு கப்பம் செலுத்தினார். ஜி.ஹெச். ஓஜா மற்றும் தசரத சர்மா போன்ற வரலாற்றாசிரியர்கள் இதை ஒரு வெற்று பெருமையாக கருதுகின்றனர். ஏனெனில் இந்த இரண்டு நகரங்களும் அந்த நேரத்தில் சுதந்திரமான ஆட்சியாளர்களால் ஆளப்பட்டன. சோலாங்கி மன்னன் மூலராஜாவின் தலைநகராக பதான் இருந்தது, அதே சமயம் சித்தோர்கர் குகில ஆட்சியாளர்களான சக்திகுமாரன் மற்றும் அம்பாபிரசாத் ஆகியோரின் கட்டுப்பாட்டில் இருந்தது.  

நாடோல் கோட்டையின் கட்டுமானத்தை இலட்சுமணன் கட்டினார். நாடோலில் (12 ஆம் நூற்றாண்டின் பிற்பகுதியில் உள்ள கல்வெட்டுகளில் குறிப்பிடப்பட்டுள்ள இலட்சுமண-சுவாமின் கோயிலாக இருக்கலாம்) இவரது பெயரில் ஒரு விஷ்ணு கோயிலை இவர் எழுப்பியதாகவும் கூறப்படுகிறது. 

இவர் நாதுல்லாவைச் சேர்ந்த ஒரு வைசியப் பெண்ணை மணந்ததாகக் கூறப்படுகிறது.  இவருக்குப் பிறகு இவரது மகன் சோஹியா என்ற சோபிதா ஆட்சிக்கு வந்தார்.

சான்றுகள்
---------

1. ↑  R. B. Singh 1964, ப. 233.
2. ↑  R. B. Singh 1964, ப. 235.
3. 1 2  R. B. Singh 1964, ப. 234.
4. 1 2  Dasharatha Sharma 1959, ப. 120.
5. ↑  R. B. Singh 1964, ப. 236.
6. 1 2  R. B. Singh 1964, ப. 237.
7. ↑  Dasharatha Sharma 1959, ப. 122.
8. ↑  R. B. Singh 1964, ப. 238.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
| * பா
* உ
* தொ
இசுக்கேண்டிநேவியா போர்முனை |
| --- |
| ஆல்ட்மார்க் சம்பவம் - டென்மார்க் - வெசெரியூபங் நடவடிக்கை - நார்வீஜியப் போர்த்தொடர் - பிரிட்டனின் பரோயே தீவுகள் ஆக்கிரமிப்பு - ஐசுலாந்து மீதான படையெடுப்பு - கிளேமோர் நடவடிக்கை - காண்ட்லெட் நடவடிக்கை - டிர்பிட்சு - கனநீர் நாசவேலை - சில்வர்ஃபாக்சு நடவடிக்கை - கிர்கெனெசு மற்றும் பெட்சாமோ மீதான திடீர்த்தாக்குதல் - பெட்சாமோ-கிர்கெனெசு தாக்குதல்
டென்மார்க்கின் ஆக்கிரமிப்பு - டானிய யூதர்களின் விடுவிப்பு - நார்வேயின் ஆக்கிரமிப்பு - நார்வீஜிய எதிர்ப்பு இயக்கம் - நார்வேயில் நாசி கைதி முகாம்கள் - இரண்டாம் உலகப் போரில் சுவீடன் |

ஐசுலாந்திய படையெடுப்பின் வரைபடம். நேச நாட்டுப் படைகளின் இலக்குகள் சிவப்பு (துறைமுகங்கள்) மற்றும் நீல (தரையிறங்கு இடங்கள்) நிறத்தில் குறிக்கப்பட்டுள்ளன
**ஐசுலாந்து மீதான படையெடுப்பு** (*Invasion of Iceland*) என்பது இரண்டாம் உலகப் போரின் போது ஐசுலாந்து மீது பிரித்தானியப் படைகள் படையெடுத்து ஆக்கிரமித்த நிகழ்வைக் குறிக்கிறது. மே 10, 1940 அன்று நடைபெற்ற இப்படையெடுப்பு **ஃபோர்க் நடவடிக்கை** என்றும் அழைக்கப்படுகிறது.

இரண்டாம் உலகப்போரின் ஆரம்பித்த போது மிகப்பெரும்பாலான இசுக்கேண்டிநேவிய நாடுகள் நடு நிலை வகித்து வந்தன. அச்சு மற்றும் நேசக் கூட்டணிகளில் இடம்பெறுவதைத் தவிர்த்தன. ஆனால் இரு அணிகளும் தமது போர் முயற்சிக்கு சாதகமாக இருக்க இந்நாடுகளை வலியுறுத்தி வந்தன. ஏப்ரல் 9, 1940 அன்று நாசி ஜெர்மனி வெளிப்படையாக டென்மார்க் மற்றும் நார்வே மீது படையெடுத்து அவற்றைக் கைப்பற்றிவிட்டது. நேச நாடுகளும் இதற்கு எதிர்வினையாக பரோயே தீவுகள், ஐசுலாந்து ஆகியவற்றை ஆக்கிரமித்தன. 

மே 10, 1940 அன்று ஐசுலாந்து மீதான நேச நாட்டு படையெடுப்பு தொடங்கியது. இதில் பிரித்தானிய வேந்திய மரைன் படைப்பிரிவுகளும் கனடியப் பிரிவுகளும் பங்கேற்றன. ஐசுலாந்திய தலைநகர் ரெய்க்கியாவிக்கில் கடல்வழியாகத் தரையிறங்கிய இப்படைகளை ஐசுலாந்து அரசும் மக்களும் நேரடியாக எதிர்க்கவில்லை. ஆனால் தங்கள் நடுநிலையை மதிக்காமல் படையெடுத்தை வன்மையாகக் கண்டித்தனர். அவர்களைச் சமாதானப்படுத்த, ஐசுலாந்திய உள்நாட்டு விவகாரங்களில் தலையிடப்போவதில்லை என பிரிட்டன் அறிவித்தது. மேலும் படையெடுப்பினால் ஏற்பட்ட இழப்புகளுக்கு நஷ்ட ஈடு வழங்குதல், ஐசுலாந்துக்கு சாதகமான வர்த்தக ஒப்பந்தங்கள், போர் முடிந்தவுடன் படைகளை விலக்கிக் கொள்வதாக உறுதிமொழி அளித்தல் போன்ற சமாதான நடவடிக்கைகளையும் மேற்கொண்டன. இதன் பின்னர் ஐசுலாந்திய அரசும் மக்களும் ஆக்கிரமிப்பு படைகளுக்கு ஒத்துழைப்பு அளித்தனர். 

மே 10ம் தேதி ஐசுலாந்தில் முதலில் தரையிறங்கியது 746 பேர் கொண்ட ஒரு சிறு அடையாள ஆக்கிரமிப்புப் படை மட்டுமே. மே 17ம் தேதி அவர்களுக்குத் துணையாக மேலும் 4000 பிரித்தானியப் படைவீரர்கள் ஐசுலாந்தில் தரையிறங்கினர். படிப்படியாக இவ்வெண்ணிக்கை 25,000 ஆக உயர்த்தப்பட்டது. ஜூலை 7, 1941ல் பிரித்தானியப் படைகள் ஐசுலாந்தைக் காலி செய்துவிட்டன. அவற்றுக்குப் பதிலாக அமெரிக்கப் படைகள் ஐசுலாந்தை ஆக்கிரமித்தன. அதிகாரப்பூர்வமாக நடுநிலைக் கொள்கையை ஐசுலாந்து கைவிடாவிட்டாலும், போரில் அமெரிக்கர்களுக்கும், பிரித்தானியர்களுக்கும் ஒத்துழைப்பு அளித்தது. போர் முடிந்ததும் நேச நாட்டுப் படைகள் ஐசுலாந்தைக் காலி செய்து விட்டன.

மேலும் காண்க
------------

* இரண்டாம் உலகப்போரில் ஐசுலாந்து

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-10-07 அன்று மூலம் பரணிடப்பட்டது. 2012-11-16 அன்று பார்க்கப்பட்டது.
2. ↑  Bittner 41.

வெளி இணைப்புகள்
---------------

* "Franklin D. Roosevelt's message to Congress on the US occupation of Iceland" US State Department (7 சூலை 1941)
மங்கோலியர்களின் இரகசிய வரலாறின் 1908ம் ஆண்டு சீன மறு-பதிப்பின் வடிவமைப்பு: எசுகெய், சிலேதுவின் மனைவியான ஓவலுனை (தெமுசினின் எதிர்காலத் தாய்) கடத்துகிறார். மங்கோலிய உரைமூலத்தின் எடுத்தெழுதிய சீனப் பொருள். வலப்பக்கம் சிறிய எழுத்துகளுடன் சீன மொழி அருஞ்சொற்பொருள்.
ஓவலுன் (*Hoelun*) என்பவர் கமக் மங்கோலியக் கூட்டமைப்பின் தலைவரான எசுகெயின் மனைவி ஆவார். இவரே செங்கிஸ் கானின் தாய் ஆவார். இவரது வாழ்க்கையைப் பற்றிய தற்போதைய தகவல்களானது மங்கோலியர்களின் இரகசிய வரலாற்றில் இருந்து வருகிறது.

ஆரம்ப வாழ்க்கை
--------------

ஓவலுன், ஓலகோனுடு பழங்குடியினத்தில் பிறந்தார். இவர் மெர்கிடு கூட்டமைப்பின் சிலேதுவிற்கு நிச்சயிக்கப்பட்டிருந்தார். ஆனால் கி.பி. 1159ல், இவரது திருமணத்திற்கு பிறகு, மீண்டும் மெர்கிடு முகாமுக்குச் செல்லும் வழியில் எசுகெயால் கடத்தப்பட்டார். எசுகெய் ஓவலுனைத் தன் மூத்த மனைவியாக்கினார். இது ஒரு மரியாதை ஆகும். ஏனென்றால் மூத்த மனைவி மட்டுமே அவரது வாரிசுகளைப் பெற்றெடுக்க முடியும். இவர் ஐந்து குழந்தைகளைப் பெற்றெடுத்தார். தெமுசின் (இவரே பின்னர் செங்கிஸ்கான் என அழைக்கப்பட்டார்), கசர், கச்சியுன், தெமுகே என நான்கு மகன்கள், தெமுலுன் என ஒரு மகள். எசுகெயிக்குச் சோச்சிகல் என இரண்டாம் மனைவி இருந்தார். ஆனால் இவரைத் தான் எசுகெய் முதலில் திருமணம் செய்தார். இவர்களுக்கு பெக்தர் மற்றும் பெலகுதை என இரண்டு மகன்கள் இருந்தனர்.

மேலும் காண்க
------------

* செங்கிஸ் கான்
* ஒக்தாயி கான்

1. ↑  Broadbridge, Anne F. (2018-07-18) (in en). *Women and the Making of the Mongol Empire*. Cambridge University Press. பக். 45. பன்னாட்டுத் தரப்புத்தக எண்:978-1-108-63662-9. .
**ஓல்ட் டப்பன்**  (Old Tappan) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 10.870 சதுர கிலோ மீற்றர் பரப்பளவைக் கொண்டுள்ளது. இதில் 8.629 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.241 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,750 ஆகும். ஓல்ட் டப்பன் நகரத்தின் மக்கள் தொகை அடர்த்தி ஒரு கிலோ மீற்றருக்கு 666.3 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**பல்நோக்கு ஒழுங்குநடவடிக்கை கண்காணிப்பு முகமை** (**Multi-Disciplinary Monitoring Agency** (MDMA), முன்னாள் இந்தியப் பிரதமர் இராஜீவ் காந்தி படுகொலை குறித்து விசாரணை செய்த ஜெயின் ஆணையத்தின் பரிந்துரையின் படி, இராஜீவ் காந்தி படுகொலையில் இருந்ததாக கருதப்படும் பெரிய அளவிலான வெளிநாட்டு மற்றும் உள்நாட்டுச் சதி திட்டங்கள் குறித்து விசாரணை செய்வதற்கு இந்திய அரசால் டிசம்பர், 1998-ஆம் ஆண்டில் நிறுவப்பட்டது. இந்த விசாரணை முகமையில் இந்திய புலனாய்வு அமைப்புகளான சிபிஐ, ரா, இந்திய உளவுத்துறை, அமலாக்க இயக்குனரகம் மற்றும் வருவாய் புலனாய்வு இயக்குனரக அதிகாரிகள் இடம் பெற்றுள்ளனர்.

இராஜீவ் காந்தி படுகொலை தொடர்பாக இலங்கை, தாய்லாந்து உள்ளிட்ட 25 நாடுகளுக்கு கோரிக்கைக் கடிதங்கள் அனுப்பி வைக்கப்பட்டது.மேலும் கொழும்பு சிறையில் இருந்த நிக்சன் என்ற சுரேன் குறித்து விசாரிக்க கோரிக்கை கடிதம் இலங்கைக்கு அனுப்பப்பட்டது.

இந்நிலையில் இராஜீவ் காந்தி படுகொலையில் கைது செய்யப்பட்டு சிறை இருந்த பேரறிவாளன், பல்நோக்கு ஒழுங்குநடவடிக்கை கணக்காணிப்பு முகமையின் விசாரணை அறிக்கை வெளியாகும் வரை தன்னை சிறை தண்டனையிலிருந்து விடுவிக்க வேண்டும் என நீதிமன்றத்தில் கோரிக்கை வைத்தார். ஆனால் இந்திய உச்ச நீதிமன்றம் பேரறிவாளனின் கோரிக்கையை தள்ளுபடி செய்தது.

விமர்சனங்கள்
------------

பல்நோக்கு ஒழுங்குநடவடிக்கை கண்காணிப்பு முகமை டிசம்பர், 1998-ஆம் ஆண்டில் அமைக்கப்பட்டு 24 ஆண்டுகள் நிறைவுற்றும் அதன் அறிக்கை வெளியிடப்படாதது குறித்து அரசியல் நோக்கர்கள் அதிருப்தி தெரிவித்து வருகின்றனர். இராஜீவ் காந்தி படுகொலை சதி தொடர்பாக, ஜெயின் ஆணையம் சந்திராசாமி , சுப்பிரமணியன் சுவாமி, மு. கருணாநிதி, செல்வராசா பத்மநாதன் என்ற **குமரன் பத்மநாபன்** உள்ளிட்ட 21 பேர்களை விசாரணை செய்ய பரிந்துரைத்தும், பல்நோக்கு ஒழுங்குநடவடிக்கை கண்காணிப்பு முகமை மேற்படி நபர்களை விசாரிக்கவில்லை.

கலைப்பு
-------

பல்நோக்கு ஒழுங்குநடவடிக்கை கண்காணிப்பு முகமையை இந்திய அரசு அக்டோபர் 2022ல் கலைத்து விட்டது. இந்த முகமை விசாரிக்க வேண்டியவைகள் மற்றும் புலனாய்வு செய்ய வேண்டியவைகளை நடுவண் புலனாய்வுச் செயலகம் போன்ற புலனாய்வுத் துறைகளிடம் பிரித்து வழங்கப்பட்டது.

மேற்கோள்கள்
-----------

1. ↑  Top Court Seeks CBI Report On "Larger Conspiracy" On Rajiv Gandhi's Assassination
2. ↑  Letters rogatory
3. ↑  ராஜீவ் கொலை: ஜெயின் கமிஷன் விசாரிக்க உத்தரவிட்டும்.. கடைசி வரை விசாரிக்கப்படாத சந்திராசாமி!
4. ↑
5. ↑  Centre disbands MDMA formed to probe Rajiv Gandhi assassination case
6. ↑  Multi-Disciplinary Monitoring Agency (MDMA)
7. ↑  Centre Disbands Multi-Disciplinary Monitoring Agency Formed to Probe Rajiv Gandhi Killing

வெளி இணைப்புகள்
---------------

* Lack of progress in the Multi-Disciplinary Monitoring Agency (MDMA) leads to a bigger conspiracy பரணிடப்பட்டது 2022-09-15 at the வந்தவழி இயந்திரம்
**யவனதேசம்**  மகாராட்டிரதேசத்திற்கு தென்கிழக்கிலும், குளிந்த்தேசத்திற்கு வடக்கிலும், ஆந்திரதேசத்திற்கு மேற்கிலும் **கோதாவரிநதியின்** தெற்குபாக பூமியில் கிழக்கு மேற்காக நீண்டு, அகன்று பரவி இருந்த தேசம்.

இருப்பிடம்
----------

ஆந்திரதேசம் போலவே இத்தேசத்தின் பூமி பாதி நல்ல பூமியாகவும், பாதி பூமி காடுகளும், மேடு, பள்ளங்கள் இல்லாமல் சம்மாகவே இருக்கும். இந்த தேசத்தில் பருவ மழை பெய்து கொண்டே இருக்கும்.

மலை, காடு, விலங்குகள்
---------------------

இந்த தேசத்தின் மேற்கில் **சூர்யமுகமலையும்**, அதன் மலைத் தொடர்களும், சிறு, சிறு குன்றுகளும், சிறு, சிறு காடுகளும் செழிப்பான நல்ல பூமியும் இருக்கும். இத்தேசத்தில் புன்செய் பயிர்களே அதிகமிருக்கும்.

நதிகள்
------

யவனதேசத்தின்வடபாகம் முழுவதும் **கோதாவரிநதியும்**யவனதேசத்தின் தெற்குபாகத்தில் **மால்யவான்** மலையிலிருந்து கிழக்கு நோக்கி ஓடிவரும் **பம்பா நதி**,**பீமநதி**, **கிருட்டிணாநதி**,**துங்கபத்ராநதி** ஆகியன யவனதேசத்தை செழிக்க வைக்கின்றது.

சிறப்பு
-------

இந்த யவனதேசத்தைப் போன்றே, கோசலம், சூரசேநம், வங்கம், சோழம் ஆகிய தேசங்களும் புராதன இந்தியாவில் நீர்வளம், நிலவளம் பொருந்தியது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 257 -
3. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 258 -
பல்லவர்கள் கி.பி 600 முதல் 900 வரை தமிழ்நாட்டின் வடபகுதியில் "தொண்டைநாட்டை" ஆண்டு வந்தனர். இவர்கள் காலத்து நாணயங்களைக் குறித்து வால்ட்டர் எலியட் (1858), டி. தேசிகாச்சாரி (1933), சி. மீனாட்சி (1938) மற்றும் எஸ். இராமைய்யா (1967) ஆகியோர் ஆய்வு செய்துள்ளனர். 

பல்லவர் நாணயங்கள் ஈயம், செப்பு, வெண்கலத்தில் பதிப்பிக்கப்பட்டன. வெள்ளியிலும் தங்கத்திலும் பதிக்கப்பட்ட நாணயங்கள் இதுவரை கிட்டவில்லை; ஆனால் பல்லவர் கல்வெட்டுக்களில் தங்க நாணயங்களைக் குறித்துக் குறிப்பிடப்பட்டுள்ளன. பல்லவர் நாணயங்கள் பெரும்பாலும் வட்டமாக இருந்தன; மிகக் குறைவானவை சதுரமாக இருந்தன. இவற்றின் எடை 0.450 முதல் 9.8 கிராம் வரை இருந்தன; ஏறத்தாழ 1 செமீ முதல் 2.5 செமீ வரை அளவில் இருந்தன. இந்த நாணயங்களில் நந்தியும் சிங்கமும் சின்னங்களாக பொறிக்கப்பட்டிருந்தன. பல்லவர்களின் அரசச் சின்னமாக நந்தி இருந்தது. பல்லவர் நாணயங்களில் நந்தியும் சிங்கத்தையும் தவிர சுவசுத்திக்கா, சக்கரம், கொடி, இரு கொடிமரக் கப்பல், யானை, பிறை போன்ற சின்னங்களும் இருந்தன.

வெளி இணைப்புகள்
---------------

* ஆர். கிருஷ்ணமூர்த்தி எழுதிய *தி பல்லவா காய்ன்சு* என்ற நூலின் தி இந்து மதிப்புரை  பரணிடப்பட்டது 2012-11-05 at the வந்தவழி இயந்திரம்
* தமிழ்நெட்டில் பல்லவர் நாணயங்கள் பரணிடப்பட்டது 2016-03-03 at the வந்தவழி இயந்திரம்

| * பா
* உ
* தொ
இந்திய வரலாற்றில் நாணயங்கள் |
| --- |
| மேலோட்டம் | 
* ஆசியாவில் நாணயவியல்\* ரூபாயின் வரலாறு\*  இந்திய நாணயவியல் \* தமிழக நாணயவியல்

 |
| தொன்மை/இடைக்காலத்து | 
* சீனக் காசு\* முத்திரைக் காசு\* நர்வார் காசுப் பதிப்பு \* குசான் காசுப் பதிப்பு\* பல்லவர் நாணயவியல் \* பாண்டியர் நாணயவியல்\* யான்செங்\* விசயநகர காசு

 |
| அண்மித்த தற்காலம் | 
* ஐதராபாதி ரூபாய்\* திருவிதாங்கூர் ரூபாய்\*

 |
| தற்காலம் | 
* இந்திய ரூபாய்\* பாக்கித்தானிய ரூபாய்\* வங்காளதேச இட்டாக்கா\* இலங்கை ரூபாய்\* நேபாள ரூபாய்\* பூட்டானின் இங்குல்ட்ரம்\* மாலத்தீவின் ருஃபியா

 |
| மதிப்பு | 
* மதராசு பணம்\* தாம் (இந்தியக் காசு)\* காசு (நாணயம்)\* கட்ச்சு கோரி\* பகோடா (நாணயம்)\* பைசா\* இந்தியப் பை

 |
| இவற்றையும் காண்க: இந்தியாவின் பொருளாதாரம்  பாக்கித்தான் பொருளாதாரம் |
**இலட்சுமி கௌதம்** (Laxmi Gautam) (பிறப்பு: 1963) இந்தியாவைச் சேர்ந்த கல்வியாளர் ஆவார். இவர் கைவிடப்பட்ட விதவைகளை கவனிப்பதற்காக தனது நேரத்தை செலவிடுகிறார். மேலும் இவர் "பிருந்தாவனின் தேவதை" என்றும் அழைக்கப்படுகிறார். 2015இல் அனைத்துலக பெண்கள் நாள் அன்று இவருக்கு நாரி சக்தி விருது வழங்கப்பட்டது.  இவர் தற்போது பிருந்தாவனத்தில் உள்ள ஓரியண்டல் தத்துவ நிறுவனத்தில் கற்பித்து வருகிறார்.

வாழ்க்கை
--------

இலட்சுமி 1963 ஆம் ஆண்டு உத்தரப் பிரதேசத்தின் மதுராவிலுள்ள பிருந்தாவனத்தில் பிறந்தார்.  ஆக்ரா பல்கலைக்கழகத்தில் இந்தி மற்றும் வரலாற்றைப் படித்த அங்கு [[முனைவர் பட்டம் பெற்றார். இவர் பிருந்தாவனத்தின் கீழைத் தத்துவக் கழகத்தில் இணை பேராசிரியராகப் பணியாற்றினார்.

பணிகள்
------

மொட்டையடித்த தலையுடன் வெள்ளை நிறத்தில் உள்ள பெண்கள் விதவைகள் என்பதை இளம் வயதிலேயே இவர் புரிந்துகொள்ள ஆரம்பித்தார். சிறுவயது பெண்குழந்தைகள் மணப்பெண்ணாகி பெரியவளாவதற்கு முன்பே விதவைகளாக மாறி, பின்னர் வாழ்நாள் முழுவதும் மரியாதை இல்லாதவர்களாகவோ அல்லது உணவளிக்கப்படாமலோ அல்லது கவனிக்கப்படாமலோ இருப்பதை கண்டிருக்கலாம். 1995 இல் நகரத்தின் துணை மேயராக இருந்தார். 

விதவைகள் அடிக்கடி இறந்துவிடுகிறார்கள், இளம் விதவைகள் உயிர்வாழ விபச்சாரிகளாக மாறுகிறார்கள். இவர், விதவைகளின் அவலநிலை குறித்து கவலைப்பட்டு அவர்களுக்கு ஏதாவது உதவி செய்ய முடிவு செய்தார். மேலும் இதற்காக இவர்  2013 இல் ஒரு தன்னார்வ தொண்டு நிறுவனத்தை தொடங்கினார். 

விலங்குகள் உண்ணாமல் இருக்க கைவிடப்பட்டு இறந்த விதவைகளின் உடல்களைக் தேடிக் கண்டுபிடிக்க ஆரம்பித்தார்.  அவர்களின் உடல்களை சேகரித்து மரியாதையான தகனம் செய்கிறார். இவர் இறந்தவர்களை மட்டும் கவனிப்பதில்லை. இவர் நிறுவிய அடித்தளம் கைவிடப்பட்ட விதவைகளையும் கவனிக்கிறது. இவரது ஆதரவின் கீழ் முப்பத்தைந்து விதவைகள் வாழ்ந்து வருகின்றனர். இவர் அவர்களுக்கு உணவு, குடிநீர், ஒரு போர்வை ஆகியவற்றை ஏற்பாடு செய்தார். மேலும் இவரது அறக்கட்டளை பாலியல் துன்புறுத்தல்களால் பாதிக்கப்பட்டவர்களுக்கு சட்ட மற்றும் உணர்ச்சி ரீதியான ஆதரவையும் வழங்கி வருகிறது.

விருது
------

2015 ஆம் ஆண்டில் நாரி சக்தி விருது விருதைப் பெற்றபோது இவரது பணி அங்கீகரிக்கப்பட்டது. பல நாட்கள் அழுகிய உடல்களை இவர் கையாண்டதாகவும், 500 உடல்களில் கடைசி சடங்குகளை இவர் செய்ததாகவும் குறிப்பிபப்பட்டது. எவ்வாறாயினும், இறந்தவர்களையும் உயிருள்ளவர்களையும் கவனித்துக்கொள்வதற்காகவே இந்த விருது வழங்கப்பட்டது.

மேற்கோள்கள்
-----------

1. ↑  "Stree Shakti Puraskar and Nari Shakti Puraskar presented to 6 and 8 Indian women respectively". *India Today* (ஆங்கிலம்). March 9, 2015. 2020-04-22 அன்று பார்க்கப்பட்டது.
2. 1 2  "Committed to the welfare of Vrindavan widows". *Hindustan Times* (ஆங்கிலம்). 2018-05-17. 2020-07-01 அன்று பார்க்கப்பட்டது.
3. ↑  Codingest (2018-06-06). "Dr. Lakshmi Gautam helps sadhvi escape an endless cycle of abuse". *Vrindavan Today* (ஆங்கிலம்). 2020-07-01 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Dr. Laxmi Gautam | WEF | Women Economic Forum". *WEF* (ஆங்கிலம்). 2020-07-01 அன்று பார்க்கப்பட்டது.
5. ↑  Madhukalya, Amrita (2015-03-09). "Angel of Vrindavan: Dr Laxmi Gautam gets Nari Shakti Puraskar for her dedication to widows' welfare". *DNA India* (ஆங்கிலம்). 2020-07-01 அன்று பார்க்கப்பட்டது.
6. ↑  "India's Ministry of Women, children and development". *Twitter* (ஆங்கிலம்). 2020-07-01 அன்று பார்க்கப்பட்டது.
**பல்லவர் கால அளவைகள்** என்பவை பல்லவ நாட்டில் நிலவிய அளவை முறைகளைக் குறிக்கும். பல்லவர் ஆட்சிக்குட்பட்ட பரப்பில் நிலம் முழுவதும் செவ்வையாக அளவைபெற்று இருந்தது. இன்ன பகுதி நிலங்கள் வியற்றைவ என்று முடியும் பெற்றிருந்தன. நில அளவைக் கணக்குகளையும் வாி அளவை முதலிய கணக்குகளையும் சிற்றுாா்- பேரூா் அரசியல் அலுவலாளா் வைத்திருந்தனர். *பழம் பிரம்மதேயம் இருபத்து நாலு வேலியும் நீக்கி* என வரும் பட்டயத் தாெடரானது, பல்லவா் ஆட்சியில் நில அளவைக்கணக்கு முதலியன உண்டு என்பதைத் தெளிவாக உணர்த்துகிறது. ஒரு குறிப்பிட்ட நிலத்தை அளந்ததும் கள்ளியும் கல்லும் நட்டு எல்லை வகுத்தல் அக்காலப் பழக்கமாக இருந்தது.

### நீட்டல் அளவை

நீட்டல் அளவையில் கலப்பை, நிவா்த்தம், பட்டிகா, பாடகம் என்னும் நான்கு அளவைகள் பல்லவா் ஆட்சியில் இருந்தன. 

#### கலப்பை

இரண்டு எருதுகள் பூட்டப்பெற்ற ஒரு கலப்பையைக் கொண்டு குறிப்பிட்ட ஒரு நேரத்தில் ஒருவன் உழும் நிலத்தின் அளவு 'கலப்பை' எனப்பட்டது.

#### நிவா்த்தனம்

ஒருவன் ஒரு குறிப்பிட்ட நேரத்திற்குள் சுற்றி நடந்து புறப்பட்ட இடத்தை அடைந்தவுடன் அவனால் எல்லை கோலப்பட்ட நில அளவே *நிவா்த்தனம்* எனப்பட்டது. பிற்காலத்தில் 200 சதுர முழம்கொண்ட நிலபரப்பே 'நிவா்த்தனம்' எனப் பெயா்பெற்றது

#### பட்டிகா (பட்டி)

பட்டிகா என்பது ஆட்டை ஓா் இடத்தில் கட்டி அதன் கயிற்றின் உதவியால் சுற்றும் அளவையுடைய நிலப்பகுதியே ஆகும்.

#### பாடகம்

பாடகம் என்பது 240 குழிகொண்ட நிலமாகும். பிற்காலப் பட்டயங்களிலும் கல்வெட்டுகளிலும் 'வேலழ குழி' என்பன நில அளவைகளாக் காண்கின்றன. குழி என்பது 144 சதுர அடி முதல் 576 சதுர அடிவரை நாட்டுக்கேற்ப வழங்கப்பெற்றது. நிருபதுங்கள் காலத்தில் ஒரு குழி 81 சதுர அடி அளவை உடையதாக இருந்தது. இந்த அளவைகளோடு 1. நாலு காண்கோல் 2. பன்னிரு வாண்கோல் 3. பதினாறு சாண்கோல் முதலிய நீட்டல் அளவைகள் இருந்தது.

நிறுத்தல் அளவை
--------------

கழஞ்சு, மஞ்சாடி என்பன பொன் முதலியன நிறுக்கும் அளவைகள், கழஞ்சி என்பது பல பட்டயங்களில் காணப்படும் அரசாங்க அளவை ஆகும். *கழஞ்சி*ன் பன்னிரண்டில் ஒரு பாகம் *மஞ்சாடி* ஆகும். பட்டயங்களில், கழஞ்சிற்கு வட்டி குறிப்பிட்டபோது மஞ்சாடி அளவை குறிப்பிடப்பட்டுள்ளது.

முகத்தல் அளவை
-------------

பலவகையான நாழிகள் வழக்கில் இருந்தன அவை 1. கருநாழி 2. நால்வா நாழி 3. மாநாய நாழி 4. பிழையா நாழி 5. நாராயண நாழி முதலியன ஆகும். *உறி* என ஒரு முகத்தல் அளவைக் கருவி இருந்துள்ளது. *பிருதிவீ மாணிக்க உறி* என நிருபதுங்கவா்மன் மனைவியான *பிருதிவீ மாணவிக்கம்* பெயரில் ஒரு உறி அளவை இருந்துள்ளது. *விடேல் விடுகு உழக்கு* என்பது பொதுவாக மூத்திரையிடப்பட்ட பல்லவா் கால முகத்தல் கருவியாகும். அஃது எல்லாப் பல்லவ அரசா் காலத்தும் இருந்து வந்ததாகலாம், எண்ணெய். நெய், பால் முதலியவற்றை அளக்கப் பயன்பட்ட சிறிய அளவை *பிடி* எனப்பட்டது. இவை அன்றி, நெல் முதலியவற்றை அளக்கச் சோடு, நாழி, மரக்கால், பதக்கு, குறுணி, காடி, கலம் முதலிய அளவைகள் பயன்பட்டன.

மேற்கோள்கள்
-----------

1. ↑  பல்லவா் வரலாறு- டாக்டா். மா. இராசாமாணிக்கனாா் மறு அச்சு 2000
**பல்லகவுண்டன் பாளையம் மாரியம்மன் கோயில்** தமிழ்நாட்டில் திருப்பூர் மாவட்டம், பல்லகவுண்டன் பாளையம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர். நாகர், கருப்பராயன், பேச்சியம்மன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. மார்கழி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
உருளைக் கிழங்குஉருளைக் கிழங்கு ஒரு பல்லாண்டுத் தாவரமாகும்.
**பல்லாண்டுத் தாவரம்** (About this soundஒலிப்பு (உதவி·தகவல்)) அல்லது பல பருவத் தாவரம் (*Perennial plant*) எனப்படுவது இரண்டாண்டுகளுக்கு மேலாக வாழும் ஒரு தாவரமாகும். இத்தாவரங்கள், ஒவ்வொரு பருவ இறுதியிலும் எஞ்சியப் பகுதியிலிருந்து புதிதாகத் தழைத்து வளர்ந்து பல ஆண்டுகள் தொடர்ந்து வாழக்கூடிய தன்மை கொண்டவை. மரங்களும், புதர்களும் மட்டுமல்லாது, பூச்செடிகளும், புல்பூண்டுகளும் பல்லாண்டுத் தாவர வகையில் அடங்கும்.

பல்லாண்டுத் தாவரங்களில் இரண்டு வகைகள் உள்ளன. வசந்தத்திலும் கோடையிலும் வளர்ந்து மலர்ந்து, இலையுதிர், பனிக்காலங்களில் மாண்டு, பின்னர் அடுத்த வசந்தத்தில் வேர் போன்ற எஞ்சிய பகுதிகளிலிருந்து உயிர்ப்பித்துத் திரும்பும் பல்லாண்டுத் தாவரங்கள் மூலிகை பல்லாண்டு தாவரங்கள் (herbaceous perennials) ஆகும். உருளைக் கிழங்கு, புதினா, பன்னம் போன்றவை இவ்வகையறா.

வாழை மரம்வாழை மரமும் ஒரு பல்லாண்டு தாவரமாகும். வாழைத்தார் தள்ளிய மரத்திலிருந்து கன்றுகள் வளர்ந்து மரத்தை உயிர்ப்புடன் வைத்திருக்கின்றன.
மரத்தாலான கடினமான தண்டைக் கொண்ட தாவரங்கள் இரண்டாம் வகை. இத்தாவரங்கள் குளிரையும் கோடையையும் தாங்கக்கூடிய தண்டுகளைப் பெற்றுள்ளன. இவற்றின் தண்டுகளைப் பெரும்பாலும் மரப்பட்டைகள் மூடியிருக்கும். இவற்றில் சில, குளிர்காலத்தின்போது இலைகளை உதிர்ந்துவிடுகின்றன. வாழை, ஆப்பிள் மரம், தேவதாரு போன்ற தாவரங்கள் இவ்வகையைச் சேந்தவையாகும்.

மேலும் காண்க
------------

* ஆண்டுத் தாவரம் -- தன் வாழ்க்கைச் சுற்றை ஒரு வளர்ச்சிப் பருவத்தில் முடித்துக்கொண்டு மாய்ந்து போகும் தாவரமாகும்
* இருபருவத் தாவரம் -- தன் வாழ்க்கைச் சுற்றை இரண்டு ஆண்டுகளில் நிறைவு செய்யும் ஒரு தாவரமாகும்
**கபிராஜ்** (வங்காளத்தில்: কবিরাজ; அசாமில்: কবিৰাজ, ஒடியாவில்: କବିରାଜ; நேபாளியில்: कविराज ) என்பது கிழக்கு இந்திய துணைக்கண்டத்தில்உள்ளவர்களிடம் காணப்படும் ஒரு தொழில்சார் பெயராகும். பண்டைய நாட்களில் கிழக்கு இந்தியாவில் பாரம்பரியமாக ஆயுர்வேதத்தை பயிற்சி செய்யும் இனக்குழுவானது, பொதுவாக **கபி அல்லது கோபி** என்று அழைக்கப்பட்டனர்.

பல்வேறு மூலிகைகள், தாவரங்களின் குணங்கள், விலங்குகளினால் ஏற்படும் நோய்கள், அவற்றை குணப்படுத்துதல் போன்றவற்றில் திறமை மிகுந்த இவர்கள் அரசர்கள் மற்றும் அரச குடும்பங்களுக்கு சிகிச்சை அளிப்பதற்காகவே அரசவைகளில் நிரந்தரமாக இணைக்கப்பட்டனர். எனவே அவர்களுக்கு **கபிராஜ் / கோபிராஜ்** (**ராஜா கபி** - ராஜாக்களின் வைத்தியர்) என்ற பட்டம் வழங்கப்பட்டது. அத்தகைய நபர்களின் சந்ததியினர் "கபிராஜ்" என்பதை குடும்பப்பெயராகப் பயன்படுத்தத் தொடங்கினர். இந்த குடும்பப்பெயர் கொண்ட மக்கள் பெரும்பாலும் வங்காளதேசம் மற்றும் இந்திய மாநிலங்களான மேற்கு வங்கம், பீகார், அசாம் மற்றும் ஒரிசா,   துணைக்கண்டத்தின் ஒரே கலாச்சாரப் பகுதியில் உள்ளவர்களிடமும் பொதுவான மொழியியல் மூலங்களைப் பகிர்ந்துகொள்பவர்களிடமும் காணப்படுகிறது.இந்த பெயரைக் கொண்டவர்கள் பெரும்பாலும் இந்திய துணைக்கண்டத்திலே வாழ்ந்து வருகிறார்கள்'

மேலும் பார்க்கவும்
------------------

* கவிராஜ், ஒரே மாதிரியான தலைப்பு ஆனால் சொற்பிறப்பியல் வித்தியாசமானது
* வைத்தியா

மேற்கோள்கள்
-----------

1. ↑  Mohanty, P. K.. *Encyclopaedia of Primitive Tribes in India*. Kalpaz Publications. பக். 225.
2. ↑  Māhāta, Paśupati Prasāda (2000). *Sanskritization Vs Nirbakization*. Sujan Publications. பக். 103.
**பல்ராம் சாக்கர்** (*Balram Jakhar* 23 ஆகத்து 1923–3 பிப்பிரவரி 2016) ஒரு இந்திய அரசியல்வாதி ஆவார். நாடாளுமன்ற உறுப்பினராகவும், மக்களவைத் தலைவராகவும், நடுவணரசு அமைச்சராகவும், மத்தியப் பிரதேச மாநில ஆளுநராகவும் இருந்தவர்.

வாழ்க்கைக் குறிப்பு
-------------------

பஞ்சாப் மாநிலம் பெரோசுப்பூர் மாவட்டத்தில், பஞ்ச்கோசி கிராமத்தில் சாட் குடும்பத்தில் பிறந்த பல்ராம் சாக்கர் பள்ளிப் படிப்பை முடித்ததும் 1945 இல் லாகூர் போர்மன் கிறித்தவக் கல்லூரியில் சமசுக்கிருத மொழி பயின்று, புலமை அடைந்து பட்டம் பெற்றார். இந்தி உருது ஆங்கலம் ஆகியவற்றிலும் சரளமாகப் பேசக் கூடியவர்.

அரசியல் வாழ்க்கை
----------------

1972 முதல் 1980 வரை பஞ்சாப் சட்டமன்ற உறுப்பினராக இருந்தார். இந்திய நாடாளுமன்ற மக்களவைத் தலைவராக 1980 முதல் 1989 வரை பதவி வகித்தார். 1991 இல் தேர்தலில் வெற்றி பெற்று நரசிம்ம ராவ் தலைமையில் வேளாண் துறை அமைச்சர் ஆனார். 2004 முதல் 2009 வரை மத்தியப் பிரதேச ஆளுநராக இருந்தார். நாடாளுமன்ற மக்களவைத் தலைவர் பொறுப்பில் இருந்தபோது கணினிமயமாக்கல், நூலகம், அருங்காட்சியகம் உருவாக்கல் ஆகியவற்றில் இவருடைய பங்கு பெரிதாகக் கருதப்படுகிறது. பண்ணை நிலங்களில் நவீன முறையில் தோட்டங்கள் அமைத்தார்.

பதவிகள்
-------

பாரத் கிரிசக் சமாஜ் என்னும் அமைப்பில் வாணாள் தலைவராக இருந்தார். ஜாலியன்வாலா பாக் நினைவு அறக்கட்டளை மேலாண்மைக் குழுவில் தலைவராக இருந்தார். மக்கள் நாடாளு மன்றம் நிருவாகம் என்னும் பெயரில் ஒரு நூலை ஆங்கிலத்தில் எழுதியுள்ளார். விளையாட்டிலும் விவசாயத்திலும் படிப்பதிலும் ஆர்வம் கொண்டவர். 1975 இல் உதயான் பண்டிட் என்னும் பட்டம் இவருக்கு வழங்கப் பட்டது.

சான்றாவணம்
----------

1. ↑
2. ↑  "Official Webpage on Loksabha Website". National Informatics Centre, New Delhi. 2015-04-03 அன்று மூலம் பரணிடப்பட்டது. 2016-03-24 அன்று பார்க்கப்பட்டது.

மேலும் பார்க்க
--------------

* Former Lok Sabha speaker Balram Jakhar passes away, இந்தியா டுடே, பெப்பிரவரி 3, 2016.
**யங் ஜஸ்டிஸ்** என்பது கார்டூன் நெட்வொர்க் தொலைக்காட்சியில் வெளிவந்த ஓர் இயங்குபட தொடராகும். டீசீ யுனிவர்சின் ஜஸ்டிஸ் லீக் வரைகலையை முன்வைத்து இத்தொடர் இயக்கப்பட்டிருந்தாலும், அதில் உள்ளதைப் போன்றல்லாமல், அவர்களின் இளமைக்கால வாழ்க்கையை மையமாக கொண்டு இத்தொடர் வெளிவந்தது. இத்தொடர் தி டீம் என்று அழைக்கபட்ட மறைமுக செயல்பாட்டு குழுவின் உறுப்பினர்களின் பதின்பருவ வாழ்க்கையை மையமாக கொண்டது. தி டீம் குழுவானது ஜஸ்டிஸ் லீக் உறுப்பினர்களின் இளம் பருவ குழுவாகும். இதன் கதைக்களமும் தற்காலத்திய நிகழ்வுகளை ஒத்ததாக இருந்தது.

யங் ஜஸ்டிஸ் உறுப்பினர்கள்
-------------------------

### தொடக்ககால உறுப்பினர்கள்

* சூப்பர் பாய் கான்னர் கென்ட்
* ராபின் நைட்விங் டிக் கிரேசன்
* ஆக்வாலெட்
* கிட் பிளாஸ் வேலி வெஸ்ட்

ஜஸ்டிஸ் லீக் உறுப்பினர்கள்
--------------------------

* சூப்பர் மேன்
* பேட் மேன்
* வொன்டர் வுமன்
* ஆடம்
* ஆக்வாமேன்
* கேப்டன் மார்வெல்
* பிளாக் லைட்டனிங்

வில்லன்கள்
----------

* கியூன் பீ
* ஓசன் மாஸ்டர்

உசாத்துணைகள்
------------



1. 1 2  யூடியூபில் DC Animated Showcase: Greg Weisman Interview, Part 1
2. 1 2  []
3. 1 2  வார்ப்புரு:Cite podcast
4. 1 2  Guerrero, Tony (July 24, 2010). "Comic-Con: Brave and the Bold & Young Justice Panel". Comic Vine. July 26, 2010 அன்று பார்க்கப்பட்டது.
**யவனிகா ஸ்ரீராம்** (பிறப்பு: 1962) தமிழகத்தைச் சேர்ந்த எழுத்தாளரும், கவிஞரும் ஆவார். அத்தோடு விமர்சகராகவும், கட்டுரை மற்றும் சிறுகதை எழுத்தாளராகவும் அறியப்படுகிறார். தமிழில் அரசியல் மற்றும் பாலுமை சார்ந்த கவிதைகள் எழுதுபவர். தமிழ்நாட்டின் பல கல்லூரிகளில் நவீன கவிதைகள் பற்றி வகுப்பெடுக்கிறார்.

வாழ்க்கைச் சுருக்கம்
--------------------

தமிழ்நாட்டில் திண்டுக்கல் மாவட்டத்திலுள்ள சின்னாளப்பட்டி என்னும் ஊரில் 1962ம் ஆண்டு ராமசாமி-மகமாயி அம்மாள் ஆகியோருக்கு இரண்டாவது மகனாகப் பிறந்தார். சின்னாளப்பட்டி தேவாங்கர் ஆண்கள் உயர்நிலைப் பள்ளியில் பள்ளி இறுதி வகுப்பு வரை முடித்தார். தன் 19ம் வயதில் இலக்கியத்தினுள் நுழைந்தார். கம்பர், பாரதி, பாரதிதாசன் ஆகியோரின் வழியே கவிதையில் ஆர்வத்தை வளர்த்துக் கொண்டவர். தனது தந்தையின் குடும்ப வணிகத்தை மேற்கொண்டு தமிழ்நாடு முழுக்கப் பயணித்தார். அதே வணிகக் காரணங்களுக்காக கிழக்காசிய நாடுகளுக்கும் இந்தியாவின் வடமேற்கு மாநிலங்களுக்கும் பன்முறை பயணம் செய்ததில் சேகரித்த காட்சிப் பின்னணிகளைக் கொண்டு பிரித்தானியக் காலனிய ஆதிக்கத்திற்கும் நாடு சுதந்திரமடைவதற்கும், பிறகு 1990களில் அறிமுகமான பொருளாதாரத் திறப்பிற்கும் அதன் விளைவான பின் காலனித்துவத்திற்கும் தனது மொழியின் இலக்கியத் தொன்மங்களுக்கும் இடையே நிலம் உடல் ஆகியவற்றை மீட்டெடுக்கும் வகையில் தன் படைப்புகளை அறிமுகப்படுத்துகிறார்.

பிற்காலத்தில் சுந்தர ராமசாமி, ஞானக்கூத்தன், கலாப்ரியா, ரமேஷ்-பிரேம், பிரம்மராஜன், சுகுமாரன், சேரன், ஆத்மாநாம் போன்றோரின் தாக்கத்தில் நவீன கவிதைக்குள் வந்தார். தமிழில் தன்னைப் ‘பின் காலனித்துவக் காலக் கவிஞன்’ என்று அடையாளப்படுத்திக் கொள்கிறார்.

படைப்புகள்
----------

### கவிதைத் தொகுப்புகள்

* இரவு என்பது உறங்க அல்ல (1998)
* கடவுளின் நிறுவனம் (2005)
* சொற்கள் உறங்கும் நூலகம் (2007)
* திருடர்களின் சந்தை (2009)
* காலத்தில் வராதவன் (2010) [ தேர்ந்தெடுக்கப்பட்ட கவிதைகளின் தொகுப்பு ]

### கட்டுரைத் தொகுப்பு

* நிறுவனங்களின் கடவுள் (2011)

வெளி இணைப்புகள்
---------------

*
யக்சகானம் நிகழ்ச்சியில் நடிகர்கள்.
**யக்சகானம்** (Yakshagana) என்பது ஒரு பாரம்பரிய இந்திய நாடகத்தின் நடனம், இசை, உரையாடல், ஆடை, அலங்காரம் ஆகியவற்றைக் கொண்டும் தனித்துவமான பாணி மற்றும் வடிவத்துடன் மேடை நுட்பங்களைக் கொண்ட வடிவமாகும். இது கர்நாடகாவின் தெற்கு கன்னட மாவட்டம், உடுப்பி, வடகன்னட மாவட்டம், சிமோகா மற்றும் சிக்மகளூர் மாவட்டங்களின் மேற்கு பகுதிகளிலும், கேரளாவின் காசர்கோடு மாவட்டத்திலும் உருவாகியது. இது பக்தி இயக்கத்தின் காலத்தில் பாரம்பரியத்திற்கு முந்தைய இசை மற்றும் நாடகத்திலிருந்து உருவாகியதாக நம்பப்படுகிறது.  இது சில நேரங்களில் "*ஆட்டா* "அல்லது ( ( துளு மொழியில் "நாடகம்") என்றும் அழைக்கப்படுகிறது.  யக்சகானம் வைணவ பக்தி இயக்கத்தால் வலுவாக கட்டமைக்கப்பட்டுள்ளது. இந்த நாடக பாணி முக்கியமாக கர்நாடகாவின் பெரும்பாலான பகுதிகளில் பல்வேறு வடிவங்களில் காணப்படுகிறது. யக்சகானம் பாரம்பரியமாக மாலையில் தொடங்கி முதல் விடியல் வரை நடத்தப்படுகிறது. அதன் கதைகள் இராமாயணம், மகாபாரதம், பாகவதம் மற்றும் இந்து மற்றும் சமண மற்றும் பிற பண்டைய இந்திய மரபுகளிலிருந்து பெறப்பட்ட இதிகாசங்களிலிருந்து எடுக்கப்படுகின்றன.

சொற்பிறப்பு
-----------

யக்சகானம் என்றால் இயக்கர்கள் (இயற்கை ஆவிகள்) என்று பொருள்.  யக்சகானம் என்பது முன்னர் கெலிகே, ஆட்டம், பயலதா மற்றும் தசாவதாரம் என அழைக்கப்பட்ட கலை வடிவங்களுக்கான கல்வி பெயர் ஆகும். (கடந்த 200 ஆண்டுகளாகப் பயன்படுத்தப்பட்டது). யக்சகானம் என்ற சொல் முன்பு கன்னடத்திலும் இப்போது தெலுங்கிலும் கூட ஒரு வகை இலக்கியத்தைக் குறித்தது. இந்த யக்சகானம் இலக்கியம் அல்லது நாடகத்தின் செயல்திறன் ஆட்டம் என்று அழைக்கப்படுகிறது. ஏக்கலகானா என்ற சொல் யக்சகானத்தைக் குறிக்கிறது என்று இப்போது நம்பப்படவில்லை. 

### இசை வகை

யக்சகானத்திற்கு கர்நாடக இசை மற்றும் இந்தியாவின் இந்துஸ்தானி இசையிலிருந்து தனித்தனி இசை பாரம்பரியம் உள்ளது. யக்சகானமும் கர்நாடக இசையும் ஒரு பொதுவான மூதாதையர் பாரம்பரியமாகும்.

குறிப்புகள்
-----------

1. ↑  Prof. Sridhara Uppura; 1998; *Yakshagana and Nataka Diganta*; publications.
2. ↑  "The changing face of Yakshagana". *Online webpage of The Hindu* (Chennai, India: The Hindu). Archived from the original on 21 ஜூன் 2009.. பார்த்த நாள்: 6 September 2007.
3. ↑  Yakshagana, Martha Bush Ashton, Abhinav Publications, 1976, p. 27
4. ↑  "காப்பகப்படுத்தப்பட்ட நகல்". 2013-05-30 அன்று மூலம் பரணிடப்பட்டது. 2020-01-18 அன்று பார்க்கப்பட்டது.
5. ↑  "yaksha". Encyclopædia Britannica. 6 September 2007 அன்று பார்க்கப்பட்டது.
6. ↑  Dr. Shivarama Karantha; *Yakshagana Bayalaata*; Harsha Publications; 1963; Puttur, South Canara, India.
**யசோதரபுராம்** (*Yaśodharapura*)  அங்கோர் என்றும் அழைக்கப்படும் இது 9ஆம் நூற்றாண்டின் பிற்பகுதியில் கெமர் மன்னன் முதலாம் யசோவர்மனால் நிறுவப்பட்டது. புனோம் பாக்கொங் கோவிலை மையமாகக் கொண்ட கெமர் பேரரசின் இரண்டாவது தலைநகராக (அமரேந்திரபுரத்திற்குப் பிறகு) இருந்தது.:103:64

யசோதரபுர கல்வெட்டுகளில் புனோம் கண்டல் (மத்திய மலை) என்று குறிப்பிடப்பட்டுள்ளது. யசோதராபுரம் நிறுவுவதற்கு சிலகாலம் முன்பு புனோம் பகெங் கட்டப்பட்டது. ஏனெனில் இந்த மலை இந்து தெய்வங்களை வழிபடும் புனித தலங்களில் ஒன்றாக யசோவர்மன் நம்பினார். யசோதரபுரமானது முந்தைய தலைநகரான அரிகராலயாவுடன் ஒரு தரைப்பாலத்தால் இணைக்கப்பட்டது. நகர்ப்புறம் யசோதரதாடகாவை உள்ளடக்கி இருந்தது. :64–65

இப்பகுதியில் கட்டப்பட்ட அடுத்தடுத்த தலைநகரங்கள் யசோதரபுரம் என்றே அழைக்கப்பட்டன. ஏழாம் செயவர்மன் (கி.பி. 1181-1218) மூலம் பேயோன் கோயிலை மையமாகக் கொண்ட அங்கோர் தோம் நகரம் அதில் ஒன்றாகும்.

1352-ல், மன்னர் உத்தோங் (அயூத்தியா இராச்சியத்தின் முதலாம் ராமதிபோடி என்றும் அழைக்கப்படுகிறார்) அதை முற்றுகையிட்டு நகரத்தைக் கைப்பற்றுவதில் வெற்றி பெற்றார். தனது இளவரசர்களில் ஒருவரை அரியணையில் அமர்த்தினார். 1357-ல் கெமர் அதை மீண்டும் கைப்பற்றினர்.:103:236 அங்கோர் தோம் 15ஆம் நூற்றாண்டில் அயூத்தியாவின் அரசர் இரண்டாம் பொரோம்மரசத்திரத்தால் தாக்கப்பட்டு கைவிடப்பட்டது.

சான்றுகள்
---------

1. ↑  Headley, Robert K.; Chim, Rath; Soeum, Ok. 1997. *Cambodian-English Dictionary*. Dunwoody Press. University of Michigan. ISBN 9780931745782.
2. ↑  Higham, C. 2001, The Civilization of Angkor, London: Weidenfeld & Nicolson, ISBN 9781842125847
3. ↑  Higham, C. 2001, The Civilization of Angkor, London: Weidenfeld & Nicolson, ISBN 9781842125847ISBN 9781842125847
4. ↑  George Coedès (1968). Walter F. Vella. ed. *The Indianized States of Southeast Asia*. trans.Susan Brown Cowing. University of Hawaii Press. பன்னாட்டுத் தரப்புத்தக எண்:978-0-8248-0368-1.
5. ↑  Donald Richie (23 September 2007). "Yasodharapura, revived in literature". *The Asian Bookshelf*. The Japan Times. 4 May 2013 அன்று பார்க்கப்பட்டது.
**டீன் மார்டின்** என்பவர் ஒரு அமெரிக்கத் திரைப்பட நடிகர் ஆவார். இவர் ரியோ பிராவோ போன்ற திரைப்படங்களில் நடித்துள்ளார். இவர் அமெரிக்காவின் ஒகாயோ மாகாணத்தில் சூன் 7, 1917 அன்று பிறந்தார். இவர் இத்தாலிய மூதாதையர்களைக் கொண்டிருந்தார். "த கிங் ஆப் கூல்" (The King of Cool) என்று அழைக்கப்பட்டார்.

வாழ்க்கை
--------

இவர் டினோ பால் குரோசெட்டி என்ற இயற்பெயருடன் அமெரிக்காவின் ஒகாயோ மாகாணத்தில் பிறந்தார். இவாது தந்தை முடிதிருத்துபவர் ஆவார். இவரது தாய்மொழி இத்தாலிய மொழி ஆகும். ஐந்து வயதுக்குப் பின்னரே இவர் ஆங்கிலம் பேச ஆரம்பித்தார்.

உடல்நலக்குறைவு மற்றும் இறப்பு
-----------------------------

மார்டினுக்கு புகைபிடிக்கும் பழக்கம் அதிகமாக இருந்ததால் நுரையீரல் புற்றுநோய் ஏற்பட்டது. செப்டம்பர் 1993ஆம் ஆண்டு ஆயுளை நீட்டிக்க அறுவை சிகிச்சை தேவைப்படும் என்று மருத்துவமனை கூறியபோது மார்டின் அதற்கு மறுத்துவிட்டார். 1995ஆம் ஆண்டு ஆரம்பத்தில் பொதுவாழ்க்கையில் இருந்து மார்டின் விலகினார். 1995ஆம் ஆண்டு கிறிஸ்துமஸ் தினத்தன்று 78 வயதில் இறந்தார். தன் தாய் இறந்து 29 ஆண்டுகளுக்குப் பிறகு அதே நாள் கிட்டத்தட்ட அதே நேரத்திற்கு இவரும் இறந்தார்.

ரியோ பிராவோவில் மார்டின்

உசாத்துணை
---------

1. ↑  mike says (July 23, 2009). "Dean Martin's Diva Daughter: Elvis Called My Dad 'The King of Cool'". Blog.blogtalkradio.com. October 2, 2011 அன்று மூலம் பரணிடப்பட்டது. November 4, 2012 அன்று பார்க்கப்பட்டது.
2. ↑  Szklarski, Cassandra (August 14, 2007). "Dean Martin 'just a golfer' to his kids". *Toronto Star*. Canadian Press. .
3. ↑  Holden, Stephen (December 26, 1995). Dean Martin, Pop Crooner And Comic Actor, Dies at 78, *The New York Times*. December 26, 1995.
**யூ. ஆர். ஜீவரத்தினம்** (*U. R. Jeevarathinam*, 14 செப்டம்பர் 1927 – 26 சூலை 2000) பழம்பெரும் தமிழ்த் திரைப்பட நடிகையும் பாடகியும் ஆவார். தமிழ், தெலுங்கு மொழிப் படங்களில் நடித்துள்ளார்.

வாழ்க்கைக் குறிப்பு
-------------------

தமிழ்நாடு ஈரோடில் சுப்பிரமணியம், குஞ்சம்மாள் ஆகியோருக்குப் பிறந்த ஜீவரத்தினம், அவரது 9வது வயதிலேயே சென்னையில் கிருஷ்ணையா நாடகக் கம்பனியில் சேர்ந்தார். பின்னர் திரைப்படங்களில் நடிக்கத் தொடங்கினார். ஜீவரத்தினம் கைலாச பாகவதர், குன்னக்குடி வெங்கட்ராமையர் போன்றோரிடம் பல ஆண்டுகள் முறையாக இசைப் பயிற்சி பெற்றார்.

1937 ஆம் ஆண்டில் வெளிவந்த மாடன் தியேட்டர்சின் சதி அகல்யா என்ற படத்தில் தேவலோகப் பெண்ணாகத் தோன்றினார். தொடர்ந்து பத்ம ஜோதி (1937), தாயுமானவர் (1938), சந்தனத்தேவன் (1939), ராக யோகம், சதி மகானந்தா, உத்தம புத்திரன், சத்தியவாணி, பரசுராமர் (1940) போன்ற படங்களில் நடித்தார். பக்த கௌரி திரைப்படத்தில் இவர் பாடி நடித்த தெருவில் வாராண்டி வேலன்.. என்ற பாடல் பெரும் வரவேற்பைப் பெற்றது.

கண்ணகி (1942) படத்தில் கௌந்தியடிகள் வேடத்தில் நடித்தார். எஸ். வி. வெங்கட்ராமனின் இசையில் இவர் பாடிய மாநில மீதில் ஜீவகள் வாழும் வாழ்விது நாடகமாகும், பூதலம் புகழும் ஜோதி ஆகிய பாடல்கள் பெரும் வரவேற்பை பெற்றன. இத்திரைப்படத்தில் மாதவியாக நடித்த எம். எஸ். சரோஜாவுக்கு ஜீவரத்தினம் பின்னணி பாடியிருந்தார்.

திருவாரூரில் கண்ணகி படத்தின் பொன்விழா கொண்டாடிய போது சுவாமி தினகர் ஜீவரத்தினத்துக்கு இசைக்குயில் என்ற பட்டம் அளித்தார்.

தொடர்ந்து இயக்குனர்கள் கிருஷ்ணன் பஞ்சுவின் முதல் திரைப்படமான பூம்பாவை (1944), ஜெகதல பிரதாபன், ராஜராஜேஸ்வரி (1944), என் மகன் (1945), வால்மீகி ஸ்ரீ முருகன் (1946) போன்ற படங்களில் நடித்தார்.

1945 இல் டி. எஸ். வெங்கட்சாமி என்பவரைத் திருமணம் முடித்தார். 70களில் நாடகங்களில் ஜீவரத்தினம் நடித்துப் பாடிக் கொண்டிருந்தார். 1971 ஆம் ஆண்டு கணவர் இறந்ததும் ஜீவரத்தினம் ஒருவரே குடும்பத்தை சுமக்க வேண்டியிருந்தது. டி. ஆர். மகாலிங்கம், திருச்சி லோகநாதன் போன்றோர்களுடன் ஜீவரத்தினம் பாடி பல நாடகங்களில் நடித்தார்.

நடித்த திரைப்படங்கள்
--------------------

* சதி அகல்யா
* பத்மஜோதி
* தாயுமானவர்
* சந்தனத்தேவன்
* ராஜயோகம்
* சதி மகானந்தா
* உத்தம புத்திரன்
* சத்தியவாணி
* பரசுராமர்
* பக்த கௌரி
* கண்ணகி
* பூம்பாவை
* ஜகதலப் பிரதாபன்
* ராஜ ராஜேஸ்வரி
* என் மகன்
* வால்மீகி
* ஸ்ரீ முருகன்
* அபிமன்யூ
* ஸ்ரீ ஆண்டாள்
* போன மச்சான் திரும்பி வந்தான் (1954)
* வாழ்விலே ஒரு நாள் (1956)

உசாத்துணைகள்
------------

* மோனா, *திரை இசை மேதைகள் - யூ. ஆர். ஜீவரத்தினம்*, வீரகேசரி, திசம்பர் 18, 2011
* Article on U. R. Jeevarathinam
* ராண்டார் கை (January 22, 2010). "Bhaktha Gowri 1941". *தி இந்து*. Archived from the original on ஜனவரி 25, 2010. .

வெளி இணைப்புகள்
---------------

* யூடியூபில் Watch U. R. Jeevarathinam sings *Aadhi Param Porule* from Santhanathevan (1939)
* யூடியூபில் Watch U. R. Jeevarathinam sings *Kariyamadhile* from Santhanathevan (1939)



1. ↑  யூ.ஆர்.ஜீவரத்தினம்: நூற்றாண்டு கடந்த குரல்
ரெடி பிளேயர்  ஒன் - திரைப்பட வெளியிட்டு பதாகை தலைப்புரெடி பிளேயர்  ஒன் - திரைப்பட வெளியிட்டு பதாகை தலைப்பு
**ரெடி பிளேயர் ஒன்** (*Ready Player One*) 2018 இல் வெளிவந்த அமெரிக்க அறிவியல் புனைவு திரைப்படம் ஆகும். இந்தத் திரைப்படம் எர்னஸ்ட் க்ளென் எழுதிய ரெடி பிளேயர் ஒன் அறிவியல் புதினகதைப் புத்தகத்தின் கதையை அடிப்படியாக கொண்டது. இந்தத் திரைப்படத்தின் திரைக்கதை 2045 ஆம் ஆண்டு நடப்பது போல அமைக்கப்பட்டுள்ளது. வார்னர் புரோஸ் நிறுவனத்தால் 11 மார்ச் 2018 இல் வெளியிடப்பட்டது. ஸ்டீவன் ஸ்பில்பேர்க் இந்த திரைப்படத்தைத் தயாரித்து இயக்கியுள்ளார் .

கதை சுருக்கம்
-------------

2045 ஆம் ஆண்டு நிறையபேர் விளையாடும் மெய்நிகர் இணைய கணினி விளையாட்டாக அயாசிஸ் என்ற விளையாட்டு இருந்து வருகிறது. இந்த விளையாட்டைத் தயாரித்த உரிமையாளர் இந்த விளையாட்டில் மூன்று புதிர்களை விட்டுச்சென்றுள்ளார். அந்த புதிர்களைக் கண்டுபிடிப்பவருக்கு இந்த விளையாட்டின் உரிமை வழங்கப்படும். இந்த மொத்தக் கணினி விளையாட்டில் நிறைய குறுவிளையாட்டுகள் இருப்பதால் யாருமே அந்த புதிர்களைக் கண்டுபிடிக்க முடியவில்லை.
பேர்சிவல் என்ற பயனர் பெயருடன் விளையாடும் வேட் வாட்ஸ் ஒரு கட்டத்தில் முதல் புதிரைக் கண்டுபிடிக்கிறார். அவரது நண்பர்களுடன் இணைந்து இரண்டாவது புதிரையும் கண்டுபிடிக்கிறார். இந்நிலையில் இந்த கணினி விளையாட்டின் உரிமையை அடைய நினைக்கும் தனியார் நிறுவன உரிமையாளரால்  நிஜவாழ்க்கையில் இந்த புதிர்களைக் கண்டுபிடிக்கும் குழு துரத்தப்படுகிறது. இதனால் சக விளையாட்டாளர்களின் பெருவாரியான உதவியுடன் மூன்றாவது புதிரை வேட் வாட்ஸ் அடைகிறார். ஆனால் இந்த மூன்றாவது புதிருக்கான குறுவிளையாட்டின் முடிவில் வில்சன் இந்த கணினி விளையாட்டு வெற்றி தோல்விகள் என்பதைக் கடந்து ஒரு சாகசமாக மற்றும் நிஜவாழ்க்கையில் இல்லாத ஒரு உலகத்தை எல்லோருக்கும் கிடைக்கப்பெறவே உருவாக்கப்பட்டது என்ற தகவலை சொல்லும் காணொளியைப் பார்க்கிறார். நிறைய சவால்களைக் கடந்து கடைசியாக வாட்ஸ்  அயாசின் உரிமையாளராகத் தேர்ந்தெடுக்கப்படுகிறார்.

வசூல் நிலவரம் :
---------------

பாக்ஸ்ஆபிஸ் மோசோ இணையதளத்தின் தகவலின் படி இந்த திரைப்படம் 582 மில்லியன் டாலர்கள் வசூல் செய்தது.

மேற்கோள்கள்
-----------

1. ↑  *Ready Player One* (ஆங்கிலம்), 2019-01-19 அன்று பார்க்கப்பட்டது
2. ↑  *Ready Player One*, 2019-01-19 அன்று பார்க்கப்பட்டது

வெளியிணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ரெடி பிளேயர் ஒன் (திரைப்படம்)*** |

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *ரெடி பிளேயர் ஒன் (திரைப்படம்)*
இறப்பரின் யங்கின் மட்டு மிகவும் குறைவென்பதால் இலகுவில் இழுபடக்கூடியதாக உள்ளது.
**யங்கின் மட்டு** (*Young's modulus*), **இழுவைத் தகைப்பு** அல்லது **மீள்தன்மை மட்டு**, என்பது மீள்தன்மையுடைய பொருட்களின் கெட்டித் தன்மையை அளக்கப் பயன்படும் ஒரு கணியமாகும். இது ஒரு அச்சின் வழியேயான தகைப்புக்கும் அவ்வச்சின் வழியேயான விகாரத்துக்கும் இடையிலான விகிதமாக வரையறுக்கப்பட்டுள்ளது. இவ்வரையறை ஊக்கின் விதிக்கமைவான வீச்சில் மாத்திரமே வலிதாகும். திண்மப் பொறியியலில், தகைப்பு - விகார வளையியின் யாதேனுமொரு புள்ளியிலுள்ள படித்திறன், தான்சன் மட்டு எனப்படும். தகைப்பு - விகார வளையியின் விகிதசம எல்லையினுள் உள்ள தான்சன் மட்டு, யங்கின் மட்டு எனப்படும்.

19ம் நூற்றாண்டில் வாழ்ந்த பிரித்தானிய விஞ்ஞானியான தோமசு யங்கின் நினைவாக இது பெயரிடப்பட்டது. எவ்வாறாயினும், இவ் எண்ணக்கரு 1727லேயே லியனாட் ஒயிலர் என்பவரால் விருத்தி செய்யப்பட்டது. மேலும் இது தொடர்பான ஆரம்பப் பரிசோதனைகள் இத்தாலிய விஞ்ஞானியான ஜோர்தானோ ரிக்கார்டியினால் 1782ல் மேற்கொள்ளப்பட்டன.

அலகுகள்
-------

யங்கின் மட்டு தகைவுக்கும் (அழுத்தத்தின் அலகுகள்) திரிபுக்கும் (அலகுகள் அற்றது) உள்ள விகிதம் ஆகும். இதனால் யங்கின் குணகம் அழுத்தத்தின் அலகுகளைக் கொண்டுள்ளது. பன்னாட்டு அலகுகளில் இது பாசுக்கல் (Pa அல்லது நி/மீ2 அல்லது மீ−1·கிகி.செக்−2).

கணித்தல்
--------

ஒரு பொருளின் குறித்த அச்சு வழியேயான தகைப்பை (stress), விகாரத்தால் பிரிப்பதன் மூலம் யங்கின் மட்டைக் கணிக்கலாம். தகைப்பு என்பது குறித்த குறுக்கு வெட்டுப் பரப்பில் தொழிற்படும் இழுவை விசையினால் தரப்படும். விகாரம் என்பது அவ் இழு விசைக்கு உட்படும் போது பொருளின் அச்சு வழியேயான நீளத்தில் ஏற்படும் நீட்சிக்கும், ஆரம்ப நீளத்துக்குமான விகிதத்தால் தரப்படும்.

யங்கின் மட்டைக் கணிக்கும் முறையங்கின் மட்டைக் கணிக்கும் முறை 
இதில்,

E - யங்கின் மட்டு
F -இழுவையின் கீழுள்ள பொருளில் தொழிற்படும் விசை;
A0 -விசை தொழிற்படும் குறுக்கு வெட்டுப் பரப்பு;
ΔL -பொருளின் நீளத்தில் ஏற்படும் மாற்றம்;
L0- பொருளின் ஆரம்ப நீளம்.

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "modulus of elasticity (Young's modulus), *E*". *Compendium of Chemical Terminology* Internet edition.
2. ↑  *The Rational Mechanics of Flexible or Elastic Bodies, 1638–1788*: Introduction to Leonhardi Euleri Opera Omnia, vol. X and XI, Seriei Secundae. Orell Fussli.
**அந்தோணியார் வட்டம்** என்னும் சிற்றூர் தமிழ்நாட்டில் கன்னியாகுமரி மாவட்டத்திலூள்ள கல்குளம் வட்டத்தில் அமைந்துள்ளது. திங்கள் நகரிலிருந்து அழகியமண்டபம் செல்லும் மாநில நெடுஞ்சாலையின் நடுத்தொலைவில் அமைந்துள்ளது.

மக்கள்
------

இங்கு வாழும் மக்களில் பெரும்பான்மையோர் கட்டுமானத் தொழிலாளிகளாக இருந்து வந்தனர். கேரளாவிற்கு வேலைக்குச் சென்றனர். தற்போது நிலைமை மெல்ல மாறுகிறது.

ஆலயம்
-----

ஊரின் நடுவே புனித அந்தோணியார் ஆலயம் அமைந்துள்ளது. அந்தோணியார் வட்டம் பங்கு கல்குறிச்சிப் பங்கின் கிளைப்பங்காக கோட்டாறு மறை மாவட்டத்தின் கீழ் செயல்பட்டு வருகிறது. ஊரின் சந்திப்பில் புனித அந்தோணியார் குருசடி அமைந்துள்ளது. கல்லறைத் தோட்டத்தில் ஒரு சிறிய குருசடி அமைந்துள்ளது.

ஊரின் சந்திப்பில் புனித அந்தோணியார் குருசடி அமைந்துள்ளது. புனித அலோசியசு சகோதரிகள் மடம் (St. Aloysius Convent) ஒன்றும் அமைந்துள்ளது. புனித அந்தோணியார் நடுநிலைப்பள்ளி (St. Antony’s Middle School) ஒன்றும் செயல்பட்டு வருகிறது.

ஊரின் வரலாறு
------------

ஊரின் வரலாறு பற்றி பெரியளவில் வெளி வரவில்லை அந்தோணியார் வட்டம் ஊரின் வழியே அந்தோணியார் வட்டம் – ஆழ்வார்கோவில் சாலை அமைந்துள்ளது. இந்தச் சாலை முன்னோர் காலத்தில் வேணாடு அரசன் ஆழ்வார்கோவில் கோயிலுக்குச் செல்வதற்காக அமைக்கப்பட்டது.அந்தோணியார் வட்டம் ஊரை அடுத்த திருவிதாங்கோட்டின் புனித சவேரியார் கட்டிய கோயிலும் புனித தோமையார் கட்டிய அரைப்பள்ளியும் குறிப்பிடத் தக்கன.

சமுதாய இயக்கங்கள
----------------

* கத்தோலிக்க சேவா சங்கம்
* மரியாயின் சேனை
* திருவழிபாட்டுக் குழு
* கட்டிடக் குழு
டீசல் மரம்
டீசல் மரத்தின் பழம்
**டீசல் மரம்** (Diesel Tree) ஈருறுப்பு பெயர்:(Copaifera langsdorffii), **ரஷித் மரம்** (Rashed Tree) மற்றும் **சலாம் மரம்** (Salam tree) இப்படி பலவாறாக அழைக்கப்படும் இம்மரம், பேரின தாவரவகையை சேர்ந்ததாகும் இது, வெப்பமண்டல மழைக்காடுகள் பிராந்தியங்களில் பெருமளவில் காணப்படுவதாக அறியப்படுகிறது. மேலும் இந்த மரத்தை, **குபா'ய்** (kupa'y), **கபிஸ்மோ** (cabismo), மற்றும் **கோபாவ** (copaúva), உள்ளிட்ட உள்ளூர் மொழிகளில் பல பெயர்களைக் கொண்டுள்ளது.

உயிரியல் விளக்கம்
-----------------

டீசல் மரம் பொதுவாக 12 மீட்டர்கள் வரை வளரக்கூடிய நடுத்தர மரமாகும், இது வெண்ணிறப் சிருபூக்களும், எண்ணெய் வித்துக்கள் நிறைந்த பழங்கள் உடையது. இதான் கட்டை (Wood) அடர்த்தியற்று துளைபடும் தன்மையுடன் (porosity) வெற்றிட பின்னமுடைய இலகுவாக காணபடுகின்றது. மேலும், உட்புற நுண்குழாய் வெற்றிடகூட்டு பகுதிகள் எண்ணெய் நிரப்பிகளாக செயல்படுகிறது, மரத்தை எந்த பகுதியில் தட்டி அல்லது வெட்டி கொய்தாலும் எண்ணெய் கசிந்து எளிதில் சேகரிக்க முடியும். எண்ணெய் அதன் உயிர்துடிப்புள்ள உற்பத்தியாக இருந்தாலும் டீசல் மரம், வெப்ப வலயம் அல்லாத பகுதிகளில் நன்கு வளருவதில்லை, மற்றும் உயிரிடீசல் (Biodiesel) என்பது தட்பவெப்ப நிலையை சார்ந்தது.

மேற்கோள்கள்
-----------

1. ↑  Tropical Plant Database | Last updated 12-28-2012 | வலை பார்வை: திசம்பர்-15-2015
2. ↑  Diesel Tree | Queensland Government | Last updated:25 November 2015 | வலை பார்வை: திசம்பர்-15-2015
3. ↑  W e e d r i s k a s s e s s m e n t | Diesel tree | 00 to 12 Pages | வலை பார்வை: திசம்பர்-15-2015
**ரெஜ்ஜி குருவில்லா** (*Rejji Kuruvilla)* என்பவர் இந்திய-அமெரிக்க உயிரியலாளர் ஆவார். இவர் ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார்.

கல்வி
-----

குருவில்லா 1987-ல் கொல்கத்தாவில் உள்ள தூய சவேரியார் கல்லூரியில் இளநிலை அறிவியல் கல்வியினை முடித்தார். 1998-ல் இவர் ஹியூஸ்டன் பல்கலைக்கழகத்தில் முனைவர் பட்டம் பெற்றார். இவரது ஆய்வுக் கட்டுரை "நீரிழிவு எலிகளில் நரம்பு மற்றும் மனித இசுக்வான் உயிரணுக்களில் அதிகரித்த குளுக்கோசில் வளர்க்கப்பட்ட அராச்சிடோனிக் அமிலம் குறைதல் பற்றிய ஆய்வுகள்" என்று தலைப்பிடப்பட்டது. இவரது முனைவர் பட்ட ஆலோசகர் ஜோசப் ஐச்பெர்க் ஆவார். குருவில்லா டேவிட் ஜின்டியின் ஆய்வகத்தில் ஜான்ஸ் ஹாப்கின்ஸ் மருத்துவப் பள்ளியில் நரம்பணுக்களில் நியூரோட்ரோபின் சமிக்கைகள் குறித்த ஆராய்ச்சியை முடித்துள்ளார்.

பணி
---

குருவில்லா ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார். பரிவு நரம்பு மண்டலத்தின் வளர்ச்சி மற்றும் செயல்பாடுகளில் இவர் ஆய்வு மேற்கொண்டு வருகிறார். இவரது ஆய்வுகள் நரம்பு மண்டல பராமரிப்பில் நியூரோட்ரோபின்களின் உயிரணு உட்கடத்தலை ஆராய்கின்றன.

மேற்கோள்கள்
-----------

1. 1 2  "Rejji Kuruvilla, Ph.D." *www.hopkinsmedicine.org* (ஆங்கிலம்). 2019-01-30 அன்று பார்க்கப்பட்டது.
2. ↑  Kuruvilla, Rejji (1998). *Studies on arachidonic acid depletion in diabetic rat nerve and human Schwann cells cultured in elevated glucose*. University of Houston.
3. 1 2  Reporter (November 25, 2016). "Johns Hopkins Research Team Finds Nerve Growth Protein Controls Blood Sugar". *India West* (ஆங்கிலம்). 2019-01-31 அன்று மூலம் பரணிடப்பட்டது. 2019-01-30 அன்று பார்க்கப்பட்டது.

வெளி இணைப்புகள்
---------------

* Rejji Kuruvilla publications indexed by Google Scholar

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* Google Scholar
* ORCID
* Scopus

 |